

**Előterjesztés**

**a 2024. évi idegenforgalmi jelentőségű rendezvények**

**közgyűlési hatáskörű működési célú** **támogatásainak elszámolásáról**

Az önkormányzat által nyújtott működési és felhalmozási célú támogatásokról szóló 4/2022. (V.25.) számú jegyzői utasítás alapján a működési és fejlesztési célú támogatások elszámolását az illetékes döntéshozó elé kell terjeszteni jóváhagyásra.

Jelen előterjesztés az alábbi támogatások pénzügyi elszámolásának elfogadásáról szóló döntéseket tartalmazza, melyekről a közgyűlés dönt.

**Támogatások:**

Szederinda Alapítvány Szederinda Néptáncfesztivál 2.000.000 Ft

Hun Fokos Szövetség SZER rendezvény 400.000 Ft

Agria Film Kft. EB- Szurkolói Zóna 3.900.000 Ft

A jegyzői utasítás szerint az elszámolásokhoz szakmai beszámoló, pénzügyi elszámolás és a rendezvények esetében egy elszámoló lap benyújtása szükséges az alátámasztó dokumentumokkal együtt.

A támogatott események szervezői határidőre megküldték a támogatási elszámolásukat a Kabinet Iroda felé. A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolásokat, és amennyiben szükséges volt, hiánypótlást kért a szervezőktől. Valamennyi támogatott a hiánypótlásnak megfelelt.

Az előterjesztés 1. melléklete tartalmazza a rendezvények elszámolt számláinak számlaösszesítő lapjait, a 2-4. mellékletek a szakmai beszámolót, elszámoló lapot.

Kérem a Tisztelt Közgyűlést a határozati javaslatok elfogadására.

Eger, 2024. november …….

**Vágner Ákos**

polgármester

**Határozati javaslat (egyszerű többség):**

1.

Eger Megyei Jogú Város Önkormányzata Közgyűlése elfogadja a **Szederinda Alapítvány** (székhely: 3300 Eger, Rajner Károly u. 64.) részére 2024. évre, a **Szederinda Néptáncfesztivál** megvalósítása céljából nyújtott 2.000.000 Ft, azaz Kettőmillió forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából:

dr. Kormos Ádám irodavezető

**Határidő:** 2024. november 30.

2.

Eger Megyei Jogú Város Önkormányzata Közgyűlése elfogadja a **Hun Fokos Szövetség Hagyományőrző Egyesület** (székhelye: 3300 Eger, Knézich K. u. 36./9) részére 2024. évre, a **SZER rendezvény** megvalósítása céljából nyújtott 400.000 Ft, azaz Négyszázezer forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából:

dr. Kormos Ádám irodavezető

**Határidő:** 2024. november 30.

3.

Eger Megyei Jogú Város Önkormányzata Közgyűlése elfogadja az **Agria Film Kft.** (székhely: 3300 Eger, Széchenyi u. 14.) részére 2024. évre, a **”Szurkolói Zóna – Foci EB vetítés” programsorozat** megvalósítása céljából nyújtott 3.900.000 Ft, azaz Hárommillió-kilencszázezer forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából:

dr. Kormos Ádám irodavezető

**Határidő:** 2024. november 30.